ai4bharat/Pralekha huggingface dataset:
কয়লামন্ত্রক
খনি মন্ত্রকের আওতাধীন কোল ইন্ডিয়া লিমিটেড সবুজায়নের পথে এক বড় পদক্ষেপ গ্রহণ করেছে, ডাম্পারগুলিতে ডিজেলের পরিবর্তে এলএনজি ব্যবহারের জন্য পরীক্ষামূলক প্রকল্প শুরু করেছে
নয়াদিল্লি, ০১ সেপ্টেম্বর, ২০২১
খনি মন্ত্রকের আওতাধীন কোল ইন্ডিয়া লিমিটেড  কার্বন নিঃসরণ কমাতে সবুজায়নের পথে এক গুরুত্বপূর্ণ পদক্ষেপ গ্রহণ করেছে। সিআইএল ডাম্পারগুলিতে ডিজেল ব্যবহার করার পরিবর্তে তরল প্রাকৃতিক গ্যাস  ব্যবহারের সিদ্ধান্ত নিয়েছে। উল্লেখ্য, বিশ্ব সর্ববৃহৎ এই কয়লা খনিতে পরিবহণে নিযুক্ত বড় বড় ট্রাক, ডাম্পারগুলিতে বছরে ৪ লক্ষ কিলো লিটারেরও বেশি ডিজেল ব্যবহার করা হয়। এর জন্য বার্ষিক ৩ হাজার ৫০০ কোটি টাকারও বেশি খরচ হয়। জিএআইএল  লিমিটেড এবং বিইএমএল লিমিটেডের সঙ্গে যৌথভাবে সিআইএল ডাম্পারগুলিতে এলএনজি ব্যবহারের জন্য একটি পরীক্ষামূলক প্রকল্প হাতে নিয়েছে। মহানদী কোলফিল্ড লিমিটেড - এ এই প্রকল্প চলবে। এর জন্য সিআইএল গেইল ও বিইএমএল – এর সঙ্গে এক সমঝোতা স্বাক্ষর করেছে। এই এলএনজি ব্যবহারের মূল উদ্দেশ্য হ’ল পরিবেশে কার্বন নিঃসরণের মাত্রা কমিয়ে আনা ও সবুজ পৃথিবী গড়ে তোলা।
প্রাথমিকভাবে এই প্রকল্প যদি সফল হয়, আগামী দিনে এটি গেম চেঞ্জার হয়ে উঠবে। সিআইএল আড়াই হাজারেরও বেশি ডাম্পারে এলএনজি ব্যবহার করবে। এতে সংস্থার ডিজেল খরচ ৭৫ থেকে ৬৫ শতাংশে নেমে আসবে। এমনকি, জ্বালানী খরচও প্রায় ১৫ শতাংশ হ্রাস পাবে। পাশাপাশি, প্রায় বার্ষিক ৫০০ কোটি টাকা সাশ্রয় হবে সংস্থার। সিআইএল –এর কার্যনির্বাহী অধিকর্তা জানিয়েছেন, এই প্রকল্প মাধ্যমে সংস্থার লাভ হবে। আপাত ৯০ দিন পরীক্ষামূলকভাবে এর কাজ চলবে। উল্লেখ্য, বিশ্বব্যাপী খনিতে ব্যবহৃত ডাম্পার নির্মাতা সংস্থাগুলি এখন দ্বৈত জ্বালানী ব্যবস্থাপনা যুক্ত ইঞ্জিন তৈরির দিকে অগ্রসর হয়েছে। অর্থাৎ, এই ডাম্পারে এখন এলএনজি ও ডিজেল দুই ধরনের জ্বালানীই ব্যবহার করা যাবে। সিআইএল – এর এই প্রয়াস আগামী দিনে খনি ক্ষেত্রে এক আমূল পরিবর্তন নিয়ে আসবে।
CG/SS/SB
(Visitor Counter : 153
প্রধানমন্ত্রীরদপ্তর
ফিজির শ্রী সত্য সাই সঞ্জীবনী হাসপাতালের উদ্বোধনী অনুষ্ঠানে বক্তব্য রাখলেন প্রধানমন্ত্রী
“এই হাসপাতাল দু’দেশের সম্পর্কের প্রতীক, ভারত ও ফিজির যৌথ যাত্রা পথের আরেকটি অধ্যায়”
“চিলড্রেনস হার্ট হাসপাতাল শুধু ফিজিতেই নয়, সমগ্র দক্ষিণ প্রশান্ত মহাসাগরীয় অঞ্চলে এক অনন্য হাসপাতাল”
“সত্য সাই বাবা আধ্যাত্মিকতাকে আচার অনুষ্ঠান থেকে মুক্ত করে মানুষের কল্যাণের সঙ্গে যুক্ত করেছিলেন”
“আমার সৌভাগ্য যে সত্য সাই বাবার আশীর্বাদ নিরন্তর আমার উপর বর্ষিত হয়েছে, আমি আজও তার স্পর্শ পাই”
“পারস্পরিক শ্রদ্ধা এবং নাগরিকদের মধ্যে ঘনিষ্ঠ সম্পর্ক, ভারত-ফিজি সম্পর্কের ভিত্তি”
নতুন দিল্লি, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদী, আজ ফিজির শ্রী শ্রী সত্য সাই সঞ্জীবনী হাসপাতালের উদ্বোধনী অনুষ্ঠানে ভিডিও বার্তার মাধ্যমে বক্তব্য রেখেছেন।
ফিজির প্রধানমন্ত্রী ও নাগরিকদের ধন্যবাদ জানিয়ে প্রধানমন্ত্রী বলেন, এই হাসপাতাল দু’দেশের সম্পর্কের প্রতীক, ভারত ও ফিজির যৌথ যাত্রাপথের আরেকটি অধ্যায়। শুধু ফিজিতেই নয়, সমগ্র দক্ষিণ প্রশান্ত মহাসাগরীয় অঞ্চলেই চিলড্রেনস হার্ট হাসপাতাল অনন্য। প্রধানমন্ত্রী বলেন, এই অঞ্চলে হৃদরোগ এক বড় চ্যালেঞ্জ, এই হাসপাতাল হাজার হাজার শিশুকে নতুন জীবন দেবে। এখানে শিশুরা শুধু বিশ্বমানের চিকিৎসাই পাবে না, এখানকার যাবতীয় অস্ত্রোপচার বিনামূল্যে করা হবে। এজন্য তিনি ফিজির সাই প্রেম ফাউন্ডেশন, ফিজি সরকার এবং ভারতের শ্রী সত্য সাই সঞ্জীবনী চিলড্রেনস হার্ট হাসপাতালের প্রশংসা করেন।
যাঁর রোপিত মানবসেবার বীজ আজ বিশাল বটবৃক্ষে পরিণত হয়েছে, সেই ব্রহ্মলীন শ্রী সত্য সাই বাবাকে শ্রদ্ধা জানিয়ে প্রধানমন্ত্রী বলেন, “শ্রী সত্য সাই বাবা আধ্যাত্মিকতাকে আচার-অনুষ্ঠান থেকে মুক্ত করে মানুষের কল্যাণের সঙ্গে যুক্ত করেছিলেন। শিক্ষা ও স্বাস্থ্যের উন্নয়ন এবং দরিদ্র ও বঞ্চিতদের কল্যাণে তাঁর কাজ আজও আমাদের অনুপ্রাণিত করে।” গুজরাট ভূমিকম্পের সময় সাই ভক্তদের সেবার কথা স্মরণ করে প্রধানমন্ত্রী বলেন, “আমার পরম সৌভাগ্য যে, সত্য সাই বাবার আশীর্বাদ নিরন্তর আমার উপর বর্ষিত হয়েছে, আমি আজও তার স্পর্শ পাই।”
প্রধানমন্ত্রী বলেন, ভারত ও ফিজি মানবসেবার ঐতিহ্যের উত্তরাধিকার বহন করছে। এই দায়বদ্ধতা থেকেই অতিমারীর সময় ভারত দেড়শোটি দেশে ওষুধ এবং প্রায় ১০০টি দেশে ১০ কোটি ডোজের কাছাকাছি টিকা পাঠিয়েছে বলে তিনি জানান। এই ধরণের প্রয়াসে ফিজিকে সবসময় অগ্রাধিকার দেওয়া হয়েছে বলে তিনি মন্তব্য করেন।
দু’দেশের সম্পর্কের গভীরতা প্রসঙ্গে প্রধানমন্ত্রী বলেন, দু’দেশের মাঝখানে বিশাল সমুদ্র থাকলেও সংস্কৃতির যোগসূত্রে দুটি দেশ বাঁধা পড়েছে। ভারত ও ফিজির সম্পর্কের ভিত্তি হল পারস্পরিক শ্রদ্ধা এবং নাগরিকদের ঘনিষ্ঠ সংযোগ। ফিজির আর্থ-সামাজিক উন্নয়নে ভারত তার অবদান রাখতে পেরে গর্বিত বলে মন্তব্য করেন প্রধানমন্ত্রী।
ফিজির প্রধানমন্ত্রী ফ্রাঙ্ক বাইনিমারামার জন্মদিন উপলক্ষে তাঁকে শুভেচ্ছা জানিয়ে প্রধানমন্ত্রী বলেন, বাইনিমারামার নেতৃত্বে দু’দেশের সম্পর্ক আরও মজবুত হবে বলে তাঁর আশা।
CG/SD/SKD/
(
স্বাস্থ্যওপরিবারকল্যাণমন্ত্রক
কোভিড ১৯ টিকাকরণের ১০৩ তম দিন
রাত ৮টা পর্যন্ত ২০ লক্ষর বেশী টিকা দেওয়া হয়েছে, দেশে প্রায় ১৫ কোটি টিকার ডোজ দেওয়া হয়েছে
নতুনদিল্লি, ২৮শে এপ্রিল, ২০২১
দেশে কোভিড-১৯ এর টিকার মোট ১৪,৯৮,৭৭, ১২১টি ডোজ পর্যন্ত দেওয়া হয়েছে, এর মধ্যে বুধবার রাত ৮টা পর্যন্ত টিকা দেওয়া হয়েছে ২০ লক্ষের বেশী ডোজ ।
এর ফলে স্বাস্থ্যকর্মীদের মধ্যে টিকার প্রথম ডোজ পেয়েছেন ৯৩,৬৬,২৩৯ জন , আর দ্বিতীয় ডোজ পেয়েছেন ৬১,৪৫,৮৫৪ জন । প্রথম সারির করোনা যোদ্ধাদের মধ্যে ১,২৩, ০৯,৫০৭জন প্রথম ডোজ আর ৬৫,৯৯,৪৯২ জন দ্বিতীয় ডোজ পেয়েছেন। যাদের বয়স ৪৫ থেকে ৬০ এর মধ্যে , এরকম নাগরিকদের মধ্যে ৫,০৯,৭৫,৭৫৩ জন টিকার প্রথম ডোজ আর ৩১,৪২,২৩৯ জন দ্বিতীয় ডোজ পেয়েছেন। ষাটোর্ধ নগরিকদের মধ্যে প্রথম ডোজ ৫,১৪,৭০,৯০৩ জন আর ৯৮,৬৭,১৩৪ জন দ্বিতীয় ডোজ পেয়েছেন।
টিকাকরণের ১০৩ তম দিনে রাত ৮টা পর্যন্ত পাওয়া হিসেবে ২০, ৪৯, ৭৫৪ টি টিকার ডোজ দেওয়া হয়েছে। এর মধ্যে ১১,৯২,৩৯৪ জন প্রথম ডোজ আর ৮,৫৭,৩৬৯ জন দ্বিতীয় ডোজ পেয়েছেন।
SC/CB/
(Visitor Counter : 127
প্রতিরক্ষামন্ত্রক
বিশাখাপত্তনমে উন্নত হালকা হেলিকপ্টার স্কোয়াড্রন আইএনএএস ৩২৪-এর অন্তর্ভুক্তি
নয়াদিল্লি, ৪ জুলাই, ২০২২
সম্পূর্ণ দেশীয় প্রযুক্তিতে নির্মিত এক হেলিকপ্টার স্কোয়াড্রনকে নৌ-বাহিনীতে সামিল করা হল। ভারতীয় নৌ-বাহিনীর পূর্বাঞ্চলীয় কম্যান্ডের প্রধান ভাইস অ্যাডমিরাল বিশ্বজিৎ দাশগুপ্তের উপস্থিতিতে ৪ জুলাই নৌ-বাহিনীতে এই এয়ার স্কোয়াড্রন ৩২৪-এর অন্তর্ভুক্তি হয়েছে। বিশাখাপত্তনমে রণতরী আইএনএস ডেগা-য় এই উপলক্ষে একটি বিশেষ অনুষ্ঠানের আয়োজন করা হয়। সম্পূর্ণ দেশীয় প্রযুক্তিতে নির্মিত উন্নত হালকা হেলিকপ্টার এমকে-থ্রি এই স্কোয়াড্রনে থাকছে। শিকারী পাখি ‘ক্রেস্টাল’-এর নাম অনুসারে আইএনএএস ৩২৪-এর নামকরণ করা হয়েছে। এর ফলে সমুদ্রে তল্লাশি অভিযান চালানোর পাশাপাশি সুসংহত পদ্ধতিতে সমুদ্রে বিভিন্ন অঞ্চলের নজরদারি করা সম্ভব হবে এবং প্রয়োজনে উদ্ধার কাজেও হেলিকপ্টারগুলি ব্যবহার করা যাবে।
অত্যাধুনিক প্রযুক্তিযুক্ত এই হেলিকপ্টারগুলিতে নজরদারি চালানোর জন্য রেডার এবং ইলেক্ট্রো-অপটিক্যাল সেন্সর রয়েছে। কেন্দ্রের আত্মনির্ভর ভারত অভিযানের সঙ্গে সাযুজ্য রেখে হিন্দুস্তান এরোনটিক্স লিমিটেডের দেশীয় প্রযুক্তিতে তৈরি এই হেলিকপ্টার নৌ-বাহিনীতে অন্তর্ভুক্ত করা হল। হেলিকপ্টারগুলি পরিদর্শন, ত্রাণ ও উদ্ধার কাজ করা ছাড়াও বিশেষ অভিযান চালাতে সক্ষম। এখানে উন্নত চিকিৎসার সরঞ্জামও রয়েছে।
অন্তর্ভুক্তির পর ভাইস অ্যাডমিরাল দাশগুপ্ত বলেন, এর ফলে নৌ-বাহিনীর পূর্বাঞ্চলীয় কম্যান্ডের পক্ষে সমুদ্রপথে নজরদারি চালাতে আরো সুবিধা হবে।
PG/CB/DM
(Visitor Counter : 89
যুবওক্রীড়াবিষয়কমন্ত্রক
নেহরু যুব কেন্দ্র সংগঠন আন্তর্জাতিক কন্যা দিবস পালন করল
কলকাতা, ১০ অক্টোবর, ২০১৮
আন্তর্জাতিক কন্যা-শিশু দিবস উপলক্ষ্যে নেহরু যুব কেন্দ্র সংগঠনের পক্ষ থেকে আজ কলকাতায় এক অনুষ্ঠানের আয়োজন করা হয়। দেশের বিকাশ এবং উন্নয়নে কেন্দ্রীয় সরকারের উদ্যোগগুলি যথাযথভাবে কাজে লাগানোর ক্ষেত্রে মেয়েদের এগিয়ে আসতে বলে জানান প্রেস ইনফরমেশন ব্যুরো, কলকাতার অতিরিক্ত মহানির্দেশক শ্রীমতি জেন নামচু। অনুষ্ঠানে তিনি আরও বলেন, কেন্দ্রীয় সরকার যে কর্মসূচিগুলি গ্রহণ করেছে সেগুলির সদ্ব্যবহার করতে হলে ব্যক্তিগতভাবে প্রত্যেককে এগিয়ে আসতে হবে। এ ধরনের কর্মসূচি থেকে কি ধরনের সুযোগ-সুবিধা পাওয়া যেতে পারে সে সম্পর্কে ওয়াকিবহাল হওয়ার জন্য অংশগ্রহণকারী প্রত্যেকটি মেয়েকে এ বিষয়ে উৎসাহিত করার কথাও তিনি বলেন। বর্তমানে নতুন প্রযুক্তি শেখার ইচ্ছের পাশাপাশি কর্মসংস্হানের উপযোগী এবং ব্যবহারিক শিক্ষার প্রয়োজন রয়েছে বলে তিনি উল্লেখ করেন।
অনুষ্ঠানে নেহরু যুব কেন্দ্র সংগঠন, কলকাতার রাজ্য অধিকর্তা শ্রী নবীন কুমার নায়েক বলেন, এই প্রজন্মের মেয়েরা আগামী দিনের পথ প্রদর্শক। তারা শক্তির উৎস এবং এরা আগামীদিনের রূপান্তর ঘটাতেও সক্ষম। দেশের বিকাশ এবং উন্নয়নে মেয়েরা গুরত্বপূর্ণ ভূমিকা নিতে পারে বলেও তিনি মন্তব্য করেন।
অনুষ্ঠানে খাদ্য ও পুষ্টি বিভাগের প্রতিনিধিরাও উপস্হিত ছিলেন। তাঁরা মেয়েদের সামগ্রিক বিকাশে পুষ্টিরও যে একটি বিশেষ ভূমিকা রয়েছে সে বিষয়ে আলোচনা করেন।
প্রসঙ্গত, আজ ঐ অনুষ্ঠানে ১৫ থেকে ২৯ বছর বয়সী ৫০০ জন মহিলা অংশ নেয়। ক্রীড়া এবং সমাজসেবায় উল্লেখযোগ্য কাজের জন্য কয়েকজনকে সম্বর্ধনা জানানো হয়। একইসঙ্গে, ‘দ্য ইন্টান্যাশনাল ডে অফ দ্য গার্ল চাইন্ড- ইউথ হার-এ স্কিল্ড গার্ল ফোর্স’ শীর্ষক একটি আলোচনারও আয়োজন করা হয় ঐ অনুষ্ঠানে।
CG/SSS/NS/…
(Visitor Counter : 102
স্বাস্থ্যওপরিবারকল্যাণমন্ত্রক
১লা জুলাই থেকে অক্সিটোসিন তৈরী নিষিদ্ধ করা হচ্ছে
দেশের মধ্যে ব্যবহারের জন্য কেবল কেএপিএল অক্সিটোসিন প্রস্তুত করবে
পয়লা জুলাই  ২০১৮ থেকে দেশের মধ্যেই কেবল ব্যবহারের জন্য অক্সিটোসিন প্রস্তুতির ছাড়পত্র কেবল সরকারী সংস্থাকেই দিচ্ছে স্বাস্থ্য ও পরিবার কল্যাণ মন্ত্রক। অক্সিটোসিন ও এই জাতের ওষুধের আমদানিও মন্ত্রক নিষিদ্ধ করছে।
পয়লা জুলাই থেকে কোন বেসরকারি সংস্থাকে দেশের মধ্য বিক্রয়ের জন্য অক্সিটোসিন তৈরির অনুমতি দেওয়া হচ্ছে না।সেদিন থেকে সরকারি সংস্থা কর্ণাটক অ্যান্টিবায়োটিকস অ্যান্ড ফার্মাসিউটিক্যালস লিমিটেড  দেশের মধ্যে সরবরাহের জন্য ওষুধটি প্রস্তুত করতে পারবে। প্রস্তুতকারক সংস্থা কেএপিএল ওষুধটি সরাসরি বিভিন্ন সরকারি ও বেসরকারি হাসপাতালে সরবরাহ করবে। খুচরো দোকানের মাধ্যমে অক্সিটোসিন জাতীয় কোন ওষুধের বিক্রয়ের অনুমতি দেওয়া হবে না। সেইজন্য দেশের প্রত্যেকটি নথিভুক্ত সরকারি ও বেসরকারি হাসপাতালকে অক্সিটোসিন কেনার জন্য কেএপিএল-এর সঙ্গে যোগাযোগ করে অর্ডার দিতে বলা হচ্ছে।
এর জন্য কেএপিএল সংস্থার ই-মেল ঠিকানা instmkt@kaplindia.com – এ যোগাযোগ করা যেতে পারে। যোগাযোগের কয়েকটি নম্বর হলঃ ডঃ মুকেশ কুমার – ৯৮৮০১৭৫৭৬৬, শ্রী সন্তোষ কুমার – ৯৯০১৬১১২৭৭, শ্রী সুনীল কুমার – ৯৮৪৫২৩১০১৯।
(Visitor Counter : 132
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং ইউরোপীয়ান কমিশনের প্রেসিডেন্ট উরসুলা ভন ডার লেয়েনের মধ্যে টেলিফোনে কথা
নয়াদিল্লী, ৩ মে, ২০২১
প্রধানমন্ত্রী শ্রী নরেন্দ্র মোদী আজ ইউরোপীয়ান কমিশনের প্রেসিডেন্ট উরসুলা ভন ডার লেয়েনের সঙ্গে টেলিফোনে কথা বললেন।
দুই নেতার মধ্যে কোভিড-১৯এর দ্বিতীয় ঢেউয়ের মোকাবিলায় ভারতের চলতি প্রয়াস সহ ভারত এবং ইউরোপীয় ইউনিয়নের কোভিড পরিস্থিতি নিয়ে মতবিনিময় হল। প্রধানমন্ত্রী মোদী কোভিড-১৯এর দ্বিতীয় ঢেউয়ের বিরুদ্ধে ভারতের লড়াইয়ে দ্রুত সাহায্যের জন্য ইউরোপীয় ইউনিয়ন এবং এর সদস্য দেশগুলির প্রশংসা করলেন।
তাঁরা বলেন, জুলাইয়ে সর্বশেষ শিখর সম্মেলন থেকে ভারত- ইউরোপীয় ইউনিয়ন রণকৌশলগত অংশীদারিত্ব নতুন গতির সাক্ষী থাকছে। নেতারা সহমত হন যে আগামী ৮ মে ২০২১এ ভার্চুয়াল ফরম্যাটে আসন্ন ভারত-ইউরোপীয় ইউনিয়ন নেতাদের বৈঠক একটি গুরুত্বপূর্ণ সুযোগ ভারত ইউরোপীয় ইউনিয়নের মধ্যে ইতিমধ্যেই স্থাপিত বহুমুখী সম্পর্কে আরও গতি যোগাবে।
ভারত-ইউরোপীয়ান নেতাদের এই বৈঠক ইইউ+২৭ ফরম্যাটে প্রথম বৈঠক এবং এতে প্রতিফলিত হচ্ছে ভারত ইইউ রণকৌশলগত অংশীদারিত্বকে আরও জোরদার করার জন্য দুই পক্ষেরই উচ্চাশা।
SC/AP/NS
(Visitor Counter : 148
প্রতিরক্ষামন্ত্রক
ভারতীয় সেনাবাহিনী উত্তর সিকিম থেকে চীনা নাগরিকদের উদ্ধার করেছে
নতুন দিল্লি, ৫ই সেপ্টেম্বর, ২০২০
ভারতীয় সেনাবাহিনী, উত্তর সিকিম থেকে চীনা নাগরিকদের উদ্ধার করেছে। তেসরা সেপ্টেম্বর উত্তর সিকিমে ১৭৫০০ ফুট উচ্চতায় চীনের ৩ নাগরিকের দিকে সাহায্যের হাত বাড়িয়ে দেয় ভারতীয় সেনাবাহিনী।চীনা নাগরিকরা উত্তর সিকিমের উপত্যকায় রাস্তা হারিয়ে ফেলেছিলেন।
এদের মধ্যে ২ জন পুরুষ এবং ১ জন মহিলা। ঐ তিন জনের প্রাণ সংশয় বুঝতে পেরে ভারতীয় সেনাবাহিনী তাদের কাছে পৌঁছে যান। উচ্চতম জায়গায় চরম খারাপ আবহাওয়ায় ভারতীয় সেনাবাহিনী তাঁদের অক্সিজেন, খাবার এবং গরম পোষাক দিয়ে সাহায্য করে।
এর পর সেনাবাহিনীর সদস্যরা চীনের নাগরিকদের গন্তব্যে পৌঁছাতে সাহায্য করে। বিপদে পড়া ঐ তিন নাগরিক, ভারত এবং ভারতীয় সেনাবাহিনীর দ্রুত তৎপরতার জন্য কৃতজ্ঞতা প্রকাশ করেন।
(CG/CB/SFS
প্রধানমন্ত্রীরদপ্তর
উত্তর-পূর্বের রেল যোগাযোগ ও পরিকাঠামো মজবুত হওয়ায় প্রশংসা করেছেন প্রধানমন্ত্রী
নয়াদিল্লি, ১৪ অক্টোবর ২০২২
প্রধানমন্ত্রী শ্রী নরেন্দ্র মোদী গুয়াহাটিতে আজ রাষ্ট্রপতি শ্রীমতী দ্রৌপদী মুর্মু, মেন্দিপাথার-গুয়াহাটি-শোকহুভি-র মধ্যে বিশেষ ট্রেনের যাত্রা সূচনা করায় সন্তোষ প্রকাশ করেছেন।
ভারতীয় রেলের এক ট্যুইটের জবাবে প্রধানমন্ত্রী ট্যুইট করে বলেন,
“উত্তর-পূর্বের যোগাযোগ ব্যবস্থা আরও মজবুত করার জন্য গত আট বছর ধরে অবিরাম চেষ্টা চালানো হচ্ছে। এই অঞ্চলের যুবশক্তির জন্য এটি বিশেষভাবে সহায়ক হবে।”
(PG/PM/DM/
উপ-রাষ্ট্রপতিরসচিবালয়
ঈদ-উল-ফিতরের প্রাক্কালে উপ রাষ্ট্রপতির শুভেচ্ছা
নতুন দিল্লি, ২৪ মে, ২০২০
উপ রাষ্ট্রপতি শ্রী এম ভেঙ্কাইয়া নাইডু ঈদ-উল-ফিতরের পবিত্র অনুষ্ঠানের প্রাক্কালে দেশবাসীকে শুভেচ্ছা জানিয়েছেন। ঈদকে পরিবার ও সম্প্রদায়ের একত্রিত হওয়ার একটি অনুষ্ঠান হিসাবে বর্ণনা করে, তিনি সবাইকে এই ঈদ উদযাপনের সময় সামাজিক দূরত্বের সুরক্ষাবিধি অনুসরণ করার অনুরোধ জানান।
এক বার্তায় উপ রাষ্ট্রপতি বলেছেন -
"আমি ঈদ-উল-ফিতরের পবিত্র অনুষ্ঠান উপলক্ষে দেশবাসীকে আন্তরিক প্রীতি ও শুভেচ্ছা জানাচ্ছি।
ঈদ-উল-ফিতর চিরাচরিতভাবে পবিত্র রমজান মাসের শেষের দিন এবং ইসলামী ক্যালেন্ডারের দশম মাস শাওয়াল শুরুতে উদযাপিত হয়ে থাকে।
এই উৎসব সমাজে আমাদের সহানুভূতি, দানশীলতা এবং উদারতার মনোভাবকে শক্তিশালী করে। এটি পরিবার এবং সম্প্রদায়ের একত্রিত হওয়ার এক অনুষ্ঠান।
যাইহোক, এই বছর, ভারত এবং বিশ্ব কোভিড-১৯ এর প্রসারের বিরুদ্ধে নিরলস যুদ্ধে লড়াই চালিয়ে যাওয়ায়, আমরা আমাদের প্রায় সব চিরাচরিত উৎসব ঘরে বসে পালন করছি।
সুতরাং, আমাদের এই উৎসবে সন্তুষ্ট থাকতে হবে এবং সামাজিক দূরত্ব ও ব্যক্তিগত স্বাস্থ্য সুরক্ষার বিধিগুলি মেনে চলতে হবে। তবুও, আমি আশা করি যে আমরা সকলেই পবিত্র অনুষ্ঠানের অন্তর্নিহিত আনন্দ, করুণা এবং পরস্পরের প্রতি শ্রদ্ধাকে বাঁচিয়ে রেখে উৎসবটি উদযাপন করব।
ঈদ-উল-ফিতরের সাথে যুক্ত মহৎ আদর্শ আমাদের জীবনে স্বাস্থ্য, শান্তি, সমৃদ্ধি ও সম্প্রীতির সূচনা করুক।”
(CG/SS
ভারী শিল্প মন্ত্রক
গাড়ি নির্মাণ শিল্পের রপ্তানী
নয়াদিল্লি, ০৩ ডিসেম্বর, ২০১৯
ভারতীয় গাড়ি নির্মাণ সংস্হার তথ্য অনুযায়ী ২০১৬-১৭ অর্থবর্ষে ৯ কোটি ৬৩ লক্ষ ৩৪ হাজার টাকারও বেশি মূল্যের ৩ হাজার ৪৮০টি গাড়ি রপ্তানী করা হয়েছিল। ২০১৭-১৮ অর্থবর্ষে ১০ কোটি ৯৩ লক্ষ ৫০ হাজারেরও বেশি মূল্যের ৪ হাজার ৪২টি গাড়ি রপ্তানী করা হয়েছিল। ২০১৮-১৯ অর্থবর্ষে ১১ কোটি ২৬ লক্ষের বেশি মূল্যের ৪ হাজার ৬২৯টি গাড়ি রপ্তানীর করা হয়েছিল।
গত কয়েক মাসে গাড়ি নির্মাণ শিল্প ক্ষেত্রেই নিম্মগতি দেখা গেছে। কিন্তু উৎসবের সময় গণ-পরিবহন ক্ষেত্রে ০.৩ শতাংশ বৃদ্ধি লক্ষ্য করা গেছে। এই শিল্পক্ষেত্রের অস্হায়ী কর্মীদের ছাঁটায়ের কথা বলা হলেও সরকারের কাছে এ বিষয়ে কোনও সঠিক তথ্য নেই।
কেন্দ্রীয় সরকার গাড়ি নির্মাণ শিল্পের উন্নয়নে প্রতিনিয়ত প্রয়াস চালিয়ে যাচ্ছে। প্রয়োজন মতো আর্থিক সহায়তা প্রদান ও নীতি নির্ধাণেরও ব্যবস্হা করেছে।
লোকসভায় আজ লিখিত উত্তরে এই তথ্য জানিয়েছেন কেন্দ্রীয় ভারী শিল্প এবং গণ শিল্পোদ্যোগ দপ্তরের মন্ত্রী শ্রী প্রকাশ জাভড়েকর।
CG/ SS /NS
(Visitor Counter : 36
প্রধানমন্ত্রীরদপ্তর
হিউস্টনে কাশ্মীরী পণ্ডিতদের সঙ্গে প্রধানমন্ত্রীর সাক্ষাৎ
নয়াদিল্লি, ২২ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী আজ টেক্সাসের হিউস্টনে কাশ্মীরী পণ্ডিতদের এক প্রতিনিধিদলের সঙ্গে সাক্ষাৎ করেন।
কাশ্মীরী পণ্ডিতদের সঙ্গে মতবিনিময়ের সময় প্রত্যেক ভারতীয়র ক্ষমতায়ন এবং দেশের অগ্রগতির জন্য প্রধানমন্ত্রীর নেতৃত্বে যে সমস্ত পদক্ষেপ নেওয়া হয়েছে, তাতে তাঁরা দৃঢ় সমর্থন জানান।
মতবিনিময়ের পর এক ট্যুইটে প্রধানমন্ত্রী বলেছেন, ‘হিউস্টনে কাশ্মীরী পণ্ডিতদের সঙ্গে আমার বিশেষ কথাবার্তা হয়েছে’।
CG/BD/SB
(Visitor Counter : 59
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১০০ কোটির বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১০ কোটি ৫৩ লক্ষেরও বেশি টিকার ডোজ রয়েছে
নয়াদিল্লি, ১৫ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে নিখরচায় সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১০০ কোটি ৩৫ লক্ষ ৯৬ হাজার ৬৬৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১০ কোটি ৫৩ লক্ষ ১১ হাজার ১৫৫টি ডোজ হাতে রয়েছে।
CG/BD/DM/
(Visitor Counter : 102
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তরের সচিব কোভিড-১৯এর ফলে সৃষ্ট বিভিন্ন ডিজিটাল পরিবর্তনের সুযোগ নিয়ে আলোচনা করেছেন
নয়াদিল্লী, ১১ আগস্ট, ২০২০
বিজ্ঞান ও প্রযুক্তি দপ্তরের সচিব ডঃ আশুতোষ শর্মা কোভিড-১৯ মহামারীর ফলে দেশে ডিজিটাল প্রযুক্তির সম্ভাবনা নিয়ে আশা ব্যক্ত করেছেন। ‘ডিজিটাল ট্রান্সমিশন ইন কোভিড-১৯’ শীর্ষক ওয়েবিনারে অধ্যাপক শর্মা বলেছেন, প্রধানমন্ত্রীর আত্মনির্ভর ভারতের স্বপ্ন পূরণে ডিজিটাল প্রযুক্তি দেশকে এক নতুন উচ্চতায় নিয়ে যাবে। অধ্যাপক শর্মা জানান, কোভিড-১৯এর আগে দেশ দ্রুত গতিতে উন্নতি করছিল। অথচ এই ভাইরাসের কারণে জীবনের প্রতিটি ক্ষেত্র স্তব্ধ হয়ে গেছে। তবে এই বিঘ্নের সময়ে আরও বেশি সাফল্য অর্জন করা গেছে। ডিজিটাল, সাইবার জগতে নতুন নতুন সুযোগ গড়ে উঠেছে। বিভিন্ন সংস্থা তাদের ব্যবসায়িক চাহিদা পূরণে ডিজিটাল প্রযুক্তিতে বিনিয়োগ বাড়িয়েছে। ওয়েবিনারে কোভিডের সময় ডিজিটাল অর্থনীতি এবং বর্তমান পরিস্থিতিতে উদ্ভুত ডিজিটাল বিষয়গুলি নিয়ে আলোচনা হয়েছে। এই অনুষ্ঠানে ইন্ডিয়ান অয়েলের চেয়ারম্যান শ্রী এস এম বৈদ্য, এনএলসি-র মুখ্য কার্যনির্বাহী রাকেশ কুমার, কেপিএমজি-র অংশীদার মানস মজুমদার সহ বিভিন্ন সংস্থার প্রতিনিধিরা বক্তব্য রেখেছেন।
(CG/CB/NS
স্বাস্থ্যওপরিবারকল্যাণমন্ত্রক
স্বাস্হ্য সম্বন্ধীয় ডিজিটাল রেকর্ডের তথ্যের আদান-প্রদান
নয়াদিল্লি, ১৬ জুলাই, ২০১৯
স্বাস্হ্য সম্বন্ধীয় ডিজিটাল তথ্যে গোপনীয়তা, বিশ্বাসযোগ্যতা ও নিরাপত্তা নিশ্চিত করতে কেন্দ্রীয় স্বাস্হ্য ও পরিবার কল্যাণ মন্ত্রক স্বাস্হ্য পরিষেবায় ডিজিটাল তথ্যের নিরাপত্তা সংক্রান্ত আইন -এর খসড়া প্রস্তুত করেছে। খসড়া আইনটি কেন্দ্রীয় বৈদ্যুতিন ও তথ্যপ্রযুক্তি মন্ত্রকের কাছে মতামত গ্রহণের জন্য পাঠানো হয়েছে।
বৈদ্যুতিন ও তথ্যপ্রযুক্তি মন্ত্রক স্বাস্হ্য সহ প্রত্যেকটি ক্ষেত্রেই ডিজিটাল তথ্যের গোপনীয়তা ও নিরাপত্তা নিশ্চিত করতে তথ্য নিরাপত্তার কাঠামো সংক্রান্ত আইন প্রণয়ন করতে চলেছে। এই আইনটি স্বাস্হ্য মন্ত্রককে বিভিন্ন কাজে রোগীদের তথ্য নিরাপদভাবে ব্যবহারের কাঠামো তৈরি করে দেবে। সেইজন্য স্বাস্হ্য মন্ত্রকের পক্ষ থেকে দিশা আইনের খসড়াটি বৈদ্যুতিন ও তথ্যপ্রযুক্তি মন্ত্রকের কাছে পাঠানো হয়েছে যাতে এটিকে তাদের তথ্য নিরাপত্তা সংক্রান্ত আইন ‘ডাটা প্রোটেকশন ফ্রেময়ার্ক অন ডিজিটাল প্রাইভেসি, সিকিউরিটি এন্ড কনফিডেনশিয়ালিটি’ আইনের আওতাভুক্ত করা যায়।
আজ রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SC/NS
(Visitor Counter : 123
কেন্দ্রীয়লোকসেবাআয়োগ
লকডাউনের কারণে ইউপিএসসি-র পরীক্ষা সূচীর পরিবর্তন
ইউপিএসসি–র চেয়ারম্যান এবং সদস্যরা ১ বছরের জন্য মূল বেতনের ৩০ শতাংশ কোভিড–১৯ এর তহবিলে স্বেচ্ছায় দান করবেন
নতুন দিল্লি, ১৫ এপ্রিল, ২০২০
করোনা ভাইরাস মহামারীর ফলে সৃষ্ট পরিস্থিতি নিয়ে ইউপিএসসি, আজ একটি পর্যালোচনা বৈঠক করেছে।
লকডাউন এবং শারীরিক দূরত্ব বজায় রাখার জন্য সিদ্ধান্ত নেওয়া হয়েছে, সব রকমের ইন্টারভিউ, পরীক্ষা এবং রিক্রুটমেন্ট বোর্ডের বৈঠকের তারিখ, সময় পর্যালোচনা করা হবে। ২০১৯ এর সিভিল সার্ভিসেস পরীক্ষার পার্সোনালিটি টেস্টের তারিখ ৩মে-র পর ঘোষণা করা হবে। ২০২০-র সিভিল সার্ভিসেস  পরীক্ষা, ইঞ্জিনিয়ারিং সার্ভিসেসের মেন পরীক্ষা এবং জিওলজিস্ট সার্ভিসেসের মেন পরীক্ষার তারিখ যদিও ঘোষণা করা হয়েছে, তবুও পরিস্থিতি অনুয়াযী তা পরিবর্তন করা হতে পারে। এই বিষয়ে বিস্তারিত তথ্য ইউপিএসসি-র ওয়েবসাইটে জানানো হবে। কম্বাইন্ড মেডিকেল সার্ভিসেস পরীক্ষা, ২০২০-র দ্য ইন্ডিয়ান ইকোনমিক সার্ভিস এন্ড দ্য ইন্ডিয়ান স্ট্যাটিসটিক্যাল সার্ভিস পরীক্ষার তারিখ পিছিয়ে দেওয়ার ঘোষণাটি ইতিমধ্যেই কমিশনের ওয়েবসাইটে দেওয়া হয়েছে। ২০২০-র সিএপিএফ পরীক্ষার তারিখও পরে ওয়েবসাইটে জানানো হবে। নতুন করে বিজ্ঞপ্তি না প্রকাশ করা পর্যন্ত ন্যাশন্যাল ডিফেন্স অ্যাকাডেমি–১ এর পরীক্ষা পিছিয়ে দেওয়া হয়েছে। ১০ জুন, ন্যাশন্যাল ডিফেন্স অ্যাকাডেমি–২ পরীক্ষার তারিখ জানানো হবে। বিশদ জানতে কমিশনের ওয়েবসাইটি দেখুন।
কোভিড–১৯ মহামারীর সংক্রমণ রুখতে এবং জনস্বাস্থ্য ও জাতীয় অর্থনীতির ওপর এর যথাসম্ভব কম প্রভাব সুনিশ্চিত করতে সরকার, অন্যান্য সংস্থাগুলিকে সঙ্গে নিয়ে বিশাল কর্মকান্ড চালিয়ে যাচ্ছে। একাজের জন্য প্রচুর সহায় সম্পদের প্রয়োজন। সেই কারণে সরকারী কোষাগারের ওপর চাপ কমাতে কম বেতন নিলে সেক্ষেত্রে তা, সুবিধেজনক হতে পারে। এই প্রেক্ষিতে ইউপিএসসি-র চেয়ারম্যান ও সদস্যরা মূল বেতনের ৩০ শতাংশ দান করার সিদ্ধান্ত নিয়েছেন। ১ এপ্রিল থেকে ১ বছর তাঁরা, তাঁদের মূল বেতনের ৩০ শতাংশ স্বেচ্ছায় কোভিড–১৯ তহবিলে দান করবেন।
এছাড়া ইউপিএসসি-র সমস্ত আধিকারিক ও কর্মীরাও পিএম’স সিটিজেন অ্যাসিস্ট্যান্স এন্ড রিলিফ ইন ইমার্জেন্সি সিচুয়েশন ফান্ড  স্বেচ্ছায় একদিনের বেতন দান করবেন।
(CG/CB
বিজ্ঞানওপ্রযুক্তিমন্ত্রক
নাগপুরের জাতীয় পরিবেশ প্রকৌশল গবেষণা কেন্দ্র, নীরির অভিনব উদ্ভাবন- রোগী বান্ধব স্যালাইন গার্গেলের মাধ্যমে কোভিড চিহ্নিতকরণের জন্য আরটি-পিসিআর পরীক্ষা
স্যালাইন গার্গেল যাতে সোয়াবের প্রয়োজন নেই, সহজ, দ্রুত এবং অর্থসাশ্রয়ী
"তিন ঘন্টার মধ্যে ফল জানা যায়, গ্রামীণ ও উপজাতি এলাকায় যা ফলদায়ক"
নতুন দিল্লি, ২৮ মে, ২০২১
কোভিড-১৯ অতিমারির প্রাদুর্ভাবের পর থেকেই ভারত তার পরীক্ষামূলক প্রচেষ্টা এবং সক্ষমতা বৃদ্ধির লক্ষ্যে একাধিক পদক্ষেপ গ্রহণ করেছে।
বিজ্ঞান ও শিল্প গবেষণা সংসদ, সিএসআইআর- এর অধীন নাগপুরের জাতীয় পরিবেশ প্রকৌশল ও গবেষণা কেন্দ্র, নিরি'র বিজ্ঞানীরা আরো একটি মাইল ফলক অর্জন করেছে। কোভিড-১৯ পরীক্ষার জন্য " স্যালাইন গার্গেল আরটি-পিসিআর" পদ্ধতির উদ্ভাবন করেছেন। যা বহুলাংশে উপকারী একটি সহজ এবং দ্রুত ও আরামদায়ক পদ্ধতি। সেইসঙ্গে অর্থ সাশ্রয়ী।
এই ধরনের পরীক্ষা গ্রামীণ এবং উপজাতি অঞ্চলের পক্ষে সবচেয়ে উপযুক্ত। পিআইবির সাথে কথা বলার সময় নাগপুরের এই কেন্দ্রের ভাইরোলজি সেলের বরিষ্ঠ গবেষক ডক্টর কৃষ্ণা খায়রনার জানান, কোভিড চিহ্নিতকরণের ক্ষেত্রে সোয়াব সংগ্রহের জন্য সময়ের প্রয়োজন। তাছাড়াও সোয়াব সংগ্রহ করাটা রোগীদের কাছেও কিছুটা অস্বস্তিকর। রোগীদের নমুনা সংগ্রহ কেন্দ্রে গিয়ে এই পরীক্ষা করাতে হয়। যাতে বেশ কিছুটা সময় নষ্ট হয়। অন্যদিকে, স্যালাইন গার্গেল আরটি- পিসিআর পদ্ধতিটি তাৎক্ষণিক এবং আরামদায়ক। এটি রোগী বান্ধবও বলা চলে। নমুনা খুব সহজেই সংগ্রহ করা যায় এবং তিন ঘন্টার মধ্যে রিপোর্ট দেওয়া সম্ভব হয়।
এই পদ্ধতিটি এতটাই সহজ যে রোগী নিজেই নমুনা সংগ্রহ করতে পারেন বলে ডক্টর খায়রনার উল্লেখ করেন।
সোয়াব টেস্ট করার ক্ষেত্রে ন্যাসো ফ্যারেনজিয়াল এবং অ্যারো ফ্যারেনজিয়াল সোয়াব সংগ্রহের জন্য প্রযুক্তিগত দক্ষতার প্রয়োজন। অন্যদিকে, স্যালাইন গার্গেল পদ্ধতিতে স্যালাইনের দ্রবণে ভরা একটি সাধারন সংগ্রহ নল ব্যবহার করা হয়। রোগী এই দ্রবণটি মুখে নিয়ে গার্গেল করে তা টিউবের অভ্যন্তরে ফেলে। এরপর নমুনা সহ নলটিকে পরীক্ষাগারে নিয়ে সেখানে রুমের তাপমাত্রা সঙ্গে সামঞ্জস্য করে রাখা হয়। এরপরে তা পরীক্ষা করা হয়।
এই ধরনের স্যালাইন গার্গেল আরটি-পিসিআর পদ্ধতিটি ভারতের মেডিক্যাল রিসার্চ কাউন্সিলের অনুমোদন পেয়েছে। দেশের যে সমস্ত কেন্দ্রে কোভিডের নমুনা পরীক্ষা করা হয় সেসব পরীক্ষাকেন্দ্রের টেকনিশিয়ানদের প্রশিক্ষণ দেয়ার জন্য নিরি'কে বলা হয়েছে।
ইতিমধ্যেই নাগপুর মিউনিসিপাল কর্পোরেশন এই ধরনের পদ্ধতি চালু করার জন্য অনুমতি দিয়েছে।
CG/ SB
(Visitor Counter : 211
প্রতিরক্ষামন্ত্রক
আন্দামান নিকোবর কমান্ডের কমান্ডার-ইন-চিফ লেঃজেঃ মনোজ পান্ডে পূর্বাঞ্চলীয় নৌ-কমান্ড সফর করছেন
নয়াদিল্লি, ২১ জুলাই, ২০২০
আন্দামান ও নিকোবর কমান্ডের কমান্ডার-ইন-চিফ লেঃজেঃ মনোজ পান্ডে তিনদিনের সফরে গত সোমবার থেকে বিশাখাপত্তনমে পূর্বাঞ্চলীয় নৌ-কমান্ডে এসেছেন। পূর্বাঞ্চলীয় নৌ-কমান্ডে তাঁর প্রথম সফরে লেঃজেঃ মনোজ পান্ডের সঙ্গে ডিফেন্স ওয়াইভস অয়েলফেয়ার অ্যাসোসিয়েশন-এর সভাপতি শ্রীমতী অর্চনা পান্ডেও এসেছেন।
বিশাখাপত্তনমে নৌ-কমান্ডে এসে পৌঁছনোর পর লেঃজেঃ মনোজ পান্ডে পূর্বাঞ্চলীয় নৌ-কমান্ডের ফ্ল্যাফ অফিসার কমান্ডিং-ইন-চিফ ভাইস অ্যাডমিরাল অতুল কুমার জৈনের সঙ্গে বাহিনীর কাজকর্ম নিয়ে আলোচনা করেন। পরে, তাঁকে পূর্বাঞ্চলীয় নৌ-কমান্ডের সার্বিক কাজকর্ম সম্পর্কে অবহিত করা হয়।
আন্দামান ও নিকোবর কমান্ডের পঞ্চদশ কমান্ডার-ইন-চিফ হিসাবে লেঃজেঃ মনোজ পান্ডে গত পয়লা জুন দায়িত্ব গ্রহণ করেন। ব্রিটেনের স্টাফ কলেজের প্রাক্তনী লেঃজেঃ পান্ডে ১৯৮২ সালে ইঞ্জিনিয়ারিং বিভাগে কর্মজীবন শুরু করেন। দীর্ঘ ৩৭ বছরের সতন্ত্র কর্মজীবনে লেঃজেঃ পান্ডে বিজয় ও পরাক্রম অভিযানে গুরুত্বপূর্ণ ভূমিকা পালন করেন। জম্মু ও কাশ্মীরে নিয়ন্ত্রণ রেখা বরাবর একটি ইঞ্জিনিয়ারিং রেজিমেন্টের প্রধান হিসাবে দায়িত্ব পালন করেছেন। তিনি দীর্ঘদিন পশ্চিম লাদাখের উচ্চ পার্বত্য এলাকায় সেনাবাহিনীর ইঞ্জিনিয়ারিং বিভাগে নানা কাজকর্ম সামলেছেন। উত্তর-পূর্বে বৈরিতা দমন অভিযানেও তিনি গুরুত্বপূর্ণ ভূমিকা পালন করেন।
বর্তমান ভূ-রাজনৈতিক প্রেক্ষাপটে লেঃজেঃ পান্ডের পূর্বাঞ্চলীয় নৌ-কমান্ড সফর অত্যন্ত তাৎপর্যপূর্ণ হয়ে উঠেছে। কারণ, আন্দামান নিকোবর কমান্ড এবং পূর্বাঞ্চলীয় নৌ-কমান্ডের মধ্যে ঘনিষ্ঠ সমন্বয় বজায় রেখে কাজ করা জরুরি হয়ে দাঁড়িয়েছে।
(CG/BD/SB
কেন্দ্রীয়লোকসেবাআয়োগ
জুলাই মাসে ইউপিএসসি-র নিয়োগ সংক্রান্ত ফলাফল চূড়ান্ত হল
নয়াদিল্লি, ৩ সেপ্টেম্বর, ২০১৯
ইউনিয়ন পাবলিক সার্ভিস কমিশন  জুলাই মাসে নিয়োগ সংক্রান্ত চূড়ান্ত ফলাফল প্রকাশ করেছে। কমিশনের পক্ষ থেকে নিয়োগের জন্য সুপারিশ করা প্রার্থীদের প্রত্যেককে ডাকযোগে অবহিত করা হয়েছে।
নিয়োগ সংক্রান্ত চূড়ান্ত ফলাফল কমিশনের ওয়েবসাইটে পাওয়া যাবে।
CG/BD/DM
(Visitor Counter : 62